
ΤΕΥΧΟΣ ΠΡΩΤΟ 


Αρ 


. Φύλλου 202 


ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙΘΜ. 119 

Εφαρμογή των αποφάσεων 2140(2014), 2204 
(2015) και 2216(2015) του Συμβουλίου Ασφαλεί¬ 
ας του Οργανισμού Ηνωμένων Εθνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Το άρθρο 25 του Καταστατικού Χάρτη του ΟΗΕ όπως 
αυτός κυρώθηκε με τον Α.Ν. 585/1945 (ΦΕΚ Α' 242). 

2. Το άρθρο 1 παρ. 1 του Α.Ν. 92/1967 «περί εφαρ¬ 
μογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής 
συστάσεων του Συμβουλίου Ασφαλείας και της Γενικής 
Συνελεύσεως» (ΦΕΚΑ' 139). 

3. Το άρθρο 90του Κώδικα Νομοθεσίαςγιατην Κυβέρ¬ 
νηση και τα Κυβερνητικά όργανα που κυρώθηκε με το 
άρθρο πρώτο του Π.δ. 63/2005 (ΦΕΚ Α' 98). 

4. Το Π.δ. 24/2015 (ΦΕΚΑ' 20), όπως τροποποιήθηκε 
με το Π.δ. 70/2015 (ΦΕΚ Α' 114). 

5. Το Π.δ. 73/2015 (ΦΕΚ Α' 116) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

6. Την Υ5/27-1-2015 απόφαση του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (ΦΕΚ Β' 204). 

7. Την Υ6/25-9-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών και Διοικητικής Ανασυγκρότησης, Νικόλαο 
Τόσκα» (ΦΕΚ Β' 2109). 

8. Την απόφαση του Υπουργού Εξωτερικών από 1 Απρι¬ 
λίου 2014περί δημοσίευσηςτηςαπόφασης2140(2014) 
του Συμβουλίου Ασφαλείας των Ηνωμένων Εθνών (ΦΕΚ 
Α' 111/2014). 

9. Την απόφαση του Υπουργού Εξωτερικών από 22 Ιου¬ 
νίου 2015 περί δημοσίευσηςτης απόφασης 2204(2015) 
του Συμβουλίου Ασφαλείας των Ηνωμένων Εθνών (ΦΕΚ 
Α' 86/2015). 

10. Την απόφαση του Υπουργού Εξωτερικών από 2 
Σεπτεμβρίου 2015 περί δημοσίευσης της απόφασης 
2216(2015) του Συμβουλίου Ασφαλείας των Ηνωμένων 
Εθνών (ΦΕΚΑ' 109/2015). 


11. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρος του 
προϋπολογισμού. 

12. Την υπ'αριθμ. 87/2016 γνωμοδότηση του Συμβου¬ 
λίου της Επικράτειας μετά από πρόταση των Υπουργών 
Οικονομίας, Ανάπτυξης καιΤουρισμού, Εθνικής Άμυνας, 
Εξωτερικών, Δικαιοσύνης, Διαφάνειας και Ανθρωπίνων 
Δικαιωμάτων, Οικονομικών, Υποδομών, Μεταφορών και 
Δικτύων, Ναυτιλίας και Νησιωτικής Πολιτικής και του 
Αναπληρωτή Υπουργού Εσωτερικών και Διοικητικής 
Ανασυγκρότησης, αποφασίζουμε: 

Άρθρο 1 

Για ένα έτος από τις 26 Φεβρουάριου 2014, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας η απόφαση 2140(2014), και στη συνέχεια για 
ένα έτος από τις 26 Φεβρουάριου 2015, ισχύουν τα ακό¬ 
λουθα μέτρα σε σχέση με τα φυσικά και νομικά πρόσωπα 
τα οποία εμπλέκονται ή υποστηρίζουν πράξεις οι οποίες 
απειλούν την ειρήνη, την ασφάλεια ή τη σταθερότητα 
της Υεμένης και έχουν καταχωρηθεί από την Επιτροπή η 
οποία συστάθηκε με την παράγραφο 19 της απόφασης 
2140(2014) του Συμβουλίου Ασφαλείας: 

(α) δεσμεύονται χωρίς καθυστέρηση όλα τα κεφάλαια, 
λοιπά περιουσιακά στοιχεία και οικονομικοί πόροι που 
βρίσκονται στο έδαφος της Ελληνικής Δημοκρατίας, τα 
οποία ανήκουν ή ελέγχονται, άμεσα ή έμμεσα, από τα 
προαναφερόμενα φυσικά ή νομικά πρόσωπα, ή από 
φυσικά ή νομικά πρόσωπα που ενεργούν εξ ονόματος 
τους ή υπό την εποπτεία τους, ή από νομικά πρόσωπα 
που ανήκουν ή ελέγχονται από τα πρόσωπα αυτά, και 
απαγορεύεται η διάθεση από τους έλληνες υπηκόους ή 
από φυσικά ή νομικά πρόσωπα που βρίσκονται στο ελ¬ 
ληνικό έδαφος οποιωνδήποτε κεφαλαίων, περιουσιακών 
στοιχείων ή οικονομικών πόρων σε ή προς όφελος των 
προσώπων αυτών, 

(β) απαγορεύεται η είσοδος ή η διέλευση μέσω του 
ελληνικού εδάφους των προαναφερόμενων φυσικών 
προσώπων, υπό την προϋπόθεση ότι τούτο δεν δημιουρ¬ 
γεί υποχρέωση άρνησης εισόδου στο ελληνικό έδαφος 
ελλήνων υπηκόων. Η εν λόγω απαγόρευση δεν ισχύει: 

1) σε περίπτωση που η Επιτροπή η οποία συστάθηκε 
με την παράγραφο 19 της απόφασης 2140(2014) του 

Συμβουλίου Ασφαλείας, κρίνει, κατά περίπτωση μόνο, 
ότι το ταξίδι δικαιολογείται για ανθρωπιστικούς λόγους, 
συμπεριλαμβανομένων των θρησκευτικών υποχρεώ¬ 
σεων, ή 

2) σε περίπτωση που η είσοδος ή η διέλευση είναι 
αναγκαία για την εκπλή ρωση δικαστικής διαδικασίας, ή 

3) σε περίπτωση που η Επιτροπή η οποία συστάθηκε 
με την παράγραφο 19 της απόφασης 2140(2014) του 
Συμβουλίου Ασφαλείας, κρίνει, κατά περίπτωση μόνο, 
ότι η εξαίρεση θα προωθούσε τους στόχους της ειρήνης 
και της εθνικής συμφιλίωσης στην Υεμένη, ή 

4) σε περίπτωση που οι αρχέςτης Ελληνικής Δημοκρα¬ 
τίας καθορίσουν, κατά περίπτωση μόνο, ότι η είσοδος 
ή η διέλευση είναι απαραίτητες για την προώθηση της 
ειρήνης και της σταθερότητας στην Υεμένη και κατόπιν 
ενημερώσουν σχετικά, εντός σαράντα οκτώ ωρών, την 
Επιτροπή η οποία συστάθηκε με την παράγραφο 19 της 
απόφασης 2140(2014) του Συμβουλίου Ασφαλείας. 

Άρθρο 2 

Οι διατάξεις του άρθρου 1 περ. (α) του παρόντος δεν 
εφαρμόζονται σε κεφάλαια, άλλα χρηματοοικονομικά 
περιουσιακά στοιχεία ή οικονομικούς πόρους, που οι 
αρμόδιες ελληνικές αρχές έχουν καθορίσει ότι: 

(α) απαιτούνται για την κάλυψη βασικών δαπανών, συ¬ 
μπεριλαμβανομένων των πληρωμών για είδη διατροφής, 
ενοικίου ή ενυπόθηκου δανείου, φαρμάκων και ιατρικής 
θεραπείας, φόρων, ασφαλίστρων και τελών επιχειρήσε¬ 
ων κοινής ωφελείας ή αποκλειστικά για την πληρωμή 
εύλογων επαγγελματικών αμοιβών και την εξόφληση 
δαπανών συνδεόμενων με την παροχή νομικών υπηρε¬ 
σιών σύμφωνα με το εθνικό δίκαιο, ή τελών ή χρεώσεων, 
σύμφωνα με το εθνικό δίκαιο, για τη συνήθη κατοχή ή 
διατήρηση δεσμευμένων κεφαλαίων, λοιπών χρηματο¬ 
οικονομικών περιουσιακών στοιχείων και οικονομικών 
πόρων, κατόπιν γνωστοποίησης από τις αρμόδιες ελλη¬ 
νικές αρχές προς την Επιτροπή η οποία συστάθηκε με 
την παράγραφο 19 της απόφασης 2140(2014) του Συμ¬ 
βουλίου Ασφαλείας, της πρόθεσής τους να επιτρέψουν, 
κατά περίπτωση, την πρόσβαση στα εν λόγω κεφάλαια, 
λοιπά χρηματοοικονομικά περιουσιακά στοιχεία ή οικο¬ 
νομικούς πόρους και εφόσον δεν υπάρξει αρνητική από¬ 
φαση από την εν λόγω Επιτροπή εντός πέντε εργάσιμων 
ημερών από την εν λόγω γνωστοποίηση, 

(β) απαιτούνται για έκτακτες δαπάνες, υπό την προ¬ 
ϋπόθεση ότι η σχετική απόφαση έχει γνωστοποιηθεί 
από τις αρμόδιες ελληνικές αρχές στην Επιτροπή η 
οποία συστάθηκε με την παράγραφο 19 της απόφασης 
2140(2014) του Συμβουλίου Ασφαλείας, και έχει εγκριθεί 
από την Επιτροπή αυτή, 

(γ) αποτελούν αντικείμενο δικαστικής, διοικητικής ή 
διαιτητικής δέσμευσης ή απόφασης, οπότε τα κεφά¬ 
λαια, λοιπά χρηματοοικονομικά περιουσιακά στοιχεία 
και οικονομικοί πόροι μπορούν να χρησιμοποιηθούν 
για την ικανοποίηση της δέσμευσης ή της απόφασης, 
εφόσον η δέσμευση ή απόφαση έχει ληφθεί πριν από 
τις 26 Φεβρουάριου 2014, ημερομηνία κατά την οποία 
υιοθετήθηκε από το Συμβούλιο Ασφαλείας η απόφαση 
2140(2014), δεν είναι προς όφελος φυσικού ή νομικού 


προσώπου που έχει καταχωρηθεί από την Επιτροπή η 
οποία συστάθηκε με την παράγραφο 19 της απόφασης 
2140(2014) του Συμβουλίου Ασφαλείας, και έχει γνωστο¬ 
ποιηθεί από τις αρμόδιες ελληνικές αρχές στην Επιτροπή 
αυτή. 

Άρθρο 3 

Οι αρμόδιες ελληνικές αρχές μπορούν να επιτρέψουν 
την πίστωση στους λογαριασμούς που έχουν δεσμευθεί 
βάσει των διατάξεων του άρθρου 1 ανωτέρω, τόκων ή 
άλλων κερδών που οφείλονται στους λογαριασμούς αυ¬ 
τούς ή πληρωμών που προκύπτουν από συμβάσεις, συμ¬ 
φωνίες ή υποχρεώσεις οι οποίες προέκυψαν πριν από 
την ημερομηνία υπαγωγής των εν λόγω λογαριασμών 
στις διατάξεις της απόφασης 2140(2014) του Συμβουλί¬ 
ου Ασφαλείας, με την προϋπόθεση ότι οι εν λόγω τόκοι, 
κέρδη και πληρωμές εξακολουθούν να υπόκεινται στις 
διατάξεις του άρθρου 1 του παρόντος και παραμένουν 
δεσμευμένοι. 

Άρθρο 4 

Κατ' εξαίρεση των διατάξεων του άρθρου 1 του πα¬ 
ρόντος, επιτρέπεται, σε φυσικό ή νομικό πρόσωπο που 
έχει καταχωρηθεί σύμφωνα με την παράγραφο 11 της 
απόφασης 2140(2014) του Συμβουλίου Ασφαλείας, να 
πραγματοποιεί πληρωμή οφειλόμενη δυνάμει σύμβασης 
που έχει συνάψει πριν από την καταχώρηση του, υπό την 
προϋπόθεση ότι οι αρμόδιες αρχέςτης Ελληνικής Δημο¬ 
κρατίας έχουν καθορίσει ότι η πληρωμή δεν εισπράττε- 
ται, άμεσα ή έμμεσα, από φυσικό ή νομικό πρόσωπο που 
έχει καταχωρηθεί σύμφωνα με την παράγραφο 11 της 
απόφασης 2140(2014) του Συμβουλίου Ασφαλείας, και 
εφόσον οι αρμόδιες ελληνικές αρχές γνωστοποιήσουν 
στην Επιτροπή η οποία συστάθηκε με την παράγραφο 
19 της απόφασης 2140(2014), την πρόθεση τους να 
πραγματοποιήσουν ή να εισπράξουν τέτοιες πληρωμές 
ή να επιτρέψουν, κατά περίπτωση, την αποδέσμευση 
κεφαλαίων, ή άλλων χρηματοοικονομικών περιουσιακών 
στοιχείων ή οικονομικών πόρων για το σκοπό αυτό, 10 
εργάσιμες ημέρες πριν από την παροχή της σχετικής 
άδειας. 

Άρθρο 5 

Από τις 14 Απριλίου 2015, ημερομηνία κατά την οποία 
υιοθετήθηκε από το Συμβούλιο Ασφαλείας η απόφαση 
2216(2015), απαγορεύεται η άμεση ή έμμεση προμήθεια, 
πώληση ή μεταβίβαση από ή μέσω του ελληνικού εδά¬ 
φους ή από έλληνες υπηκόους ή με τη χρήση πλοίων που 
φέρουν την ελληνική σημαία ή αεροσκαφών που είναι 
εγγεγραμμένα σε ελληνικά μητρώα, οπλισμού και σχετι¬ 
κού υλικού κάθε είδους, περιλαμβανομένων όπλων και 
πυρομαχικών, στρατιωτικών οχημάτων και εξοπλισμού, 
παραστρατιωτικού εξοπλισμού και ανταλλακτικών των 
ανωτέρω, καθώς και τεχνικής βοήθειας, εκπαίδευσης, 
οικονομικής ή άλλης βοήθειας σε σχέση με στρατιω¬ 
τικές δραστηριότητες, ή με την παροχή, συντήρηση ή 
χρήση οποιωνδήποτε όπλων και σχετικού υλικού, συ- 
μπεριλαμβανομένης της παροχής ενόπλων μισθοφόρων 
είτε προέρχονται είτε όχι από το ελληνικό έδαφος, σε ή 
προς όφελος των: 

α) Αλί Αμπντουλάχ Σαλέχ (ΑΝ ΑβάυΙΙθή 5θΙθή), 
Αμπντουλάχ Γιαχιά Αλ Χακίμ (ΑόάυΙΙθΗ ΥθΡιγθ ΑΙ ΗθΝίιη) 
και Αμπντ Αλ-Χαλίφ Αλ-Χούτι (Αβά ΑΙ-ΚάθΗς ΑΙ-Ηυΐήϊ), 

β) φυσικών και νομικών προσώπων που έχουν κατα- 
χωρηθεί από την Επιτροπή η οποία συστάθηκε με την 
παράγραφο 19 της απόφασης 2140(2014) του Συμβου¬ 
λίου Ασφαλείας, 

γ) φυσικών και νομικών προσώπων που αναφέρονται 
στο Παράρτημα της απόφασης 2216(2015) του Συμβου¬ 
λίου Ασφαλείας και 

δ) φυσικών και νομικών προσώπων που ενεργούν 
στην Υεμένη εξ'ονόματος ή υπό την εποπτεία των υπό 
στοιχείο α', β' και γ' φυσικών και νομικών προσώπων. 

Άρθρο 6 

Από τις 14 Απριλίου 2015, ημερομηνία κατά την οποία 
υιοθετήθηκε από το Συμβούλιο Ασφαλείας η απόφαση 
2216(2015), οι αρμόδιες αρχές της Ελληνικής Δημοκρα¬ 
τίας επιθεωρούν στο ελληνικό έδαφος, συμπεριλαμβα¬ 
νομένων των θαλάσσιων λιμένων και αερολιμένων, και 
σύμφωνα με την ελληνική νομοθεσία και το διεθνές δί¬ 
καιο, ιδιαίτερα το δίκαιο της θάλασσας και τις σχετικές 
διεθνείς συμβάσεις για την πολιτική αεροπορία, όλα τα 
φορτία προς την Υεμένη, εάν διαθέτουν πληροφορίες 
που παρέχουν βάσιμες υπόνοιες ότι τούτα περιέχουν 
αντικείμενα η προμήθεια, πώληση ή μεταβίβαση των 
οποίων απαγορεύεται σύμφωνα με τα οριζόμενα στο 
άρθρο 5 του παρόντος. 

Άρθρο 7 

Από τις 14 Απριλίου 2015, ημερομηνία κατά την οποία 
υιοθετήθηκε από το Συμβούλιο Ασφαλείας η απόφαση 
2216(2015), οι αρμόδιες αρχές της Ελληνικής Δημοκρα¬ 
τίας, εφόσον ανακαλύψουν αντικείμενα η προμήθεια, 
η πώληση ή η μεταβίβαση των οποίων απαγορεύεται 
σύμφωνα με τα οριζόμενα στο άρθρο 5 του παρόντος, 
προβαίνουν σε κατάσχεση και στη συνέχεια σε απόσυρ¬ 
ση αυτών με κατάλληλο τρόπο, όπως με καταστροφή, 
αχρήστευση, αποθήκευση ή μεταφορά σε Κράτος δια¬ 
φορετικό από το κράτος προέλευσης ή προορισμού των 
ως άνω αντικειμένων για την απόσυρσή τους. 

Άρθρο 8 

Από τις 14 Απριλίου 2015, ημερομηνία κατά την οποία 
υιοθετήθηκε από το Συμβούλιο Ασφαλείας η απόφα¬ 
ση 2216(2015), οι αρμόδιες αρχές της Ελληνικής Δη¬ 


μοκρατίας, εφόσον προβούν στην προβλεπόμενη στο 
άρθρο 6 του παρόντος επιθεώρηση, υποβάλλουν εγκαί¬ 
ρως μια αρχική γραπτή αναφορά προς την Επιτροπή η 
οποία συστάθηκε με την παράγραφο 19 της απόφασης 
2140(2014) του Συμβουλίου Ασφαλείας η οποία περι¬ 
λαμβάνει επεξήγηση των λόγων του ελέγχου, τα απο¬ 
τελέσματα του ελέγχου, εάν υπήρξε ή όχι συνεργασία, 
και εάν βρέθηκαν αντικείμενα των οποίων η προμήθεια, 
πώληση ή μεταφορά απαγορεύεται και στη συνέχεια, 
εντός 30 ημερών από την επιθεώρηση, υποβάλλουν 
στην Επιτροπή μια μεταγενέστερη γραπτή αναφορά 
που περιέχει στοιχεία σχετικά με τον έλεγχο, την κατά¬ 
σχεση και την απόσυρση, καθώς και στοιχεία σχετικά με 
τη μεταφορά, συμπεριλαμβανομένης της περιγραφής 
των αντικειμένων, την προέλευση και τον σκοπούμενο 
προορισμό των αντικειμένων, εφόσον αυτά τα στοιχεία 
δεν περιλαμβάνονται στην αρχική αναφορά. 

Στον Υπουργό Εξωτερικών αναθέτουμε τη δημοσίευ¬ 
ση του παρόντος διατάγματος, στον ίδιο δε Υπουργό και 
στους Υπουργούς Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης καιΤουρισμού, Εθνι¬ 
κής Άμυνας, Δικαιοσύνης, Διαφάνειας και Ανθρωπίνων 
Δικαιωμάτων, Οικονομικών, Υποδομών, Μεταφορών και 
Δικτύων, Ναυτιλίας και Νησιωτικής Πολιτικής την εκτέ¬ 
λεσή του. 

Αθήνα, 17 Οκτωβρίου 2016 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αναπληρωτής Υπουργός 

Εσωτερικών και Οικονομίας, Ανάπτυξης 

Διοικητικής Ανασυγκρότησης καιΤουρισμού 


ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΣΤΑΘΑΚΗΣ 


Εθνικής Άμυνας Εξωτερικών 

ΠΑΝΑΓΙΩΤΗΣ ΚΑΜΜΕΝΟΣ ΝΙΚΟΛΑΟΣ ΚΟΤΖΙΑΣ 


Δικαιοσύνης, Διαφάνειας 

και Ανθρωπίνων Δικαιωμάτων Οικονομικών 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ ΕΥΚΛΕΙΔΗΣ ΤΣΑΚΑΛΩΤΟΣ 


Υποδομών, Μεταφορών 
και Δικτύων 

ΧΡΗΣΤΟΣ ΣΠΙΡΤΖΗΣ 


Ναυτιλίας 

και Νησιωτικής Πολιτικής 

ΘΕΟΔΩΡΟΣ ΔΡΙΤΣΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 202/25.10.2016 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 


























